Predmetni članak/Prilog Država članica Odobreno razdoblje odstupanja Sadržaj odobrenog odstupanja

Članak 13. stavak 5. – Kvaliteta Litva 3 godine (2021.–2023.) Za prikupljanje podataka za 2021. metapodaci i informacije iz članka 13. stavka 4. dostavljaju se do kraja rujna 2022., za 2022. do kraja srpnja 2023., a za 2023. do kraja svibnja 2024.

Prilog II. – Zahtjevi o preciznosti Njemačka 2 godine (2021.–2022.) Pokazatelj „omjer trajnog rizika od siromaštva tijekom četiri godine i stanovništva” izuzima se od zahtjeva o preciznosti.

Irska 3 godine (2021.–2023.) Za maksimalnu vrijednost standardne pogreške za pokazatelj „omjer rizika od siromaštva ili socijalne isključenosti i stanovništva” vrijednosti parametara a i b iznose: za prikupljanje podataka za 2021. a = 900 i b = 700; za prikupljanje podataka za 2022. a = 900 i b = 1175; za prikupljanje podataka za 2023. a = 900 i b = 1650. Pokazatelj „omjer trajnog rizika od siromaštva tijekom četiri godine i stanovništva” izuzima se od zahtjeva o preciznosti. Pokazatelj „omjer rizika od siromaštva ili socijalne isključenosti i stanovništva u svakoj regiji razine NUTS 2” izuzima se od zahtjeva o preciznosti.

Francuska 2 godine (2021.–2022.) Pokazatelj „omjer trajnog rizika od siromaštva tijekom četiri godine i stanovništva” izuzima se od zahtjeva o preciznosti.

Italija 3 godine (2021.–2023.) Zahtjev o preciznosti za pokazatelj „omjer rizika od siromaštva ili socijalne isključenosti i stanovništva u svakoj regiji razine NUTS 2” umjesto u svakoj regiji razine NUTS 2 primjenjuje se u svakoj regiju razine NUTS 1.

Finska 3 godine (2021.–2023.) Pokazatelj „omjer trajnog rizika od siromaštva tijekom četiri godine i stanovništva” izuzima se od zahtjeva o preciznosti.

Prilog III. – Značajke uzorka Njemačka 2 godine (2021.–2022.) Za prikupljanje podataka za 2021. uzorak ima dvogodišnji sustav rotacije, a za 2022. trogodišnji sustav rotacije.

Prilog V. – Rokovi za dostavu podataka Njemačka 3 godine (2021.–2023.) Za prikupljanje podataka za godinu N prethodno provjereni mikropodaci bez izravnih identifikatora dostavljaju se do kraja veljače godine N + 1.

Irska 1 godina (2021.) Za prikupljanje podataka za 2021. prethodno provjereni mikropodaci bez izravnih identifikatora dostavljaju se do kraja ožujka 2022.

Grčka 3 godine (2021.–2023.) Za prikupljanje podataka za 2021. prethodno provjereni mikropodaci bez izravnih identifikatora dostavljaju se do kraja travnja 2022., za 2022. do kraja ožujka 2023., a za 2023. do kraja veljače 2024.

Španjolska 2 godine (2021.–2022.) Za prikupljanje podataka za 2021. prethodno provjereni mikropodaci bez izravnih identifikatora dostavljaju se do 15. lipnja 2022., a za 2022. do kraja ožujka 2023.

Francuska 3 godine (2021.–2023.) Kada je riječ o varijablama dohotka, za prikupljanje podataka za godinu N prethodno provjereni mikropodaci bez izravnih identifikatora dostavljaju se do kraja ožujka godine N + 1.

Hrvatska 2 godine (2021.–2022.) Za prikupljanje podataka za 2021. prethodno provjereni mikropodaci bez izravnih identifikatora dostavljaju se do 15. lipnja 2022., a za 2022. do kraja ožujka 2023.

Italija 3 godine (2021.–2023.) Za prikupljanje podataka za 2021. prethodno provjereni mikropodaci bez izravnih identifikatora dostavljaju se do 15. lipnja 2022., za 2022. do kraja travnja 2023., a za 2023. do kraja ožujka 2024.

Cipar 3 godine (2021.–2023.) Za prikupljanje podataka za godinu N prethodno provjereni mikropodaci bez izravnih identifikatora dostavljaju se 15. lipnja godine N + 1.

Litva 3 godine (2021.–2023.) Za prikupljanje podataka za 2021. prethodno provjereni mikropodaci bez izravnih identifikatora dostavljaju se do kraja travnja 2022., za 2022. do kraja ožujka 2023., a za 2023. do kraja veljače 2024.

Luksemburg 3 godine (2021.–2023.) Kada je riječ o varijablama dohotka, za prikupljanje podataka za godinu N privremeni prethodno provjereni mikropodaci bez izravnih identifikatora dostavljaju se do kraja travnja godine N + 1, a revidirani podaci do kraja svibnja godine N + 1.

Malta 3 godine (2021.–2023.) Za prikupljanje podataka za godinu N prethodno provjereni mikropodaci bez izravnih identifikatora dostavljaju se do kraja travnja godine N + 1.

Poljska 2 godine (2021.–2022.) Za prikupljanje podataka za 2021. prethodno provjereni mikropodaci bez izravnih identifikatora dostavljaju se do 15. lipnja 2022., a za 2022. do kraja ožujka 2023.

Rumunjska 3 godine (2021.–2023.) Za sve konačne varijable za prikupljanje podataka za godinu N prethodno provjereni mikropodaci bez izravnih identifikatora dostavljaju se do kraja veljače godine N + 1.